**“การวัดความสามารถทางภาษาอังกฤษของ  
บุคลากรสำนักงานคณะกรรมการสิทธิมนุษยชนแห่งชาติ”**

**๑. หลักการและเหตุผล**

ด้วยปัจจุบันภารกิจตามหน้าที่และอำนาจของคณะกรรมการสิทธิมนุษยชนแห่งชาติจำเป็นต้องใช้ “ภาษาอังกฤษ” ในการปฏิบัติงานเพื่อศึกษาและค้นคว้าเอกสารสิทธิมนุษยชนของสหประชาชาติ ประสานความร่วมมือกับองค์กรระหว่างประเทศและสถาบันสิทธิมนุษยชนแห่งชาติของประเทศต่าง ๆ รวมถึงปฏิบัติงานด้านรับเรื่องร้องเรียนการละเมิดสิทธิมนุษยชนจากชาวต่างชาติที่พำนักอยู่ในประเทศไทย ประกอบกับคณะกรรมการสิทธิมนุษยชนแห่งชาติ (กสม.) ได้มีดำริที่จะพัฒนาศักยภาพด้านทักษะการใช้ภาษาอังกฤษ (upskill) ของบุคลากรสำนักงานคณะกรรมการสิทธิมนุษยชนแห่งชาติให้สามารถใช้ปฏิบัติงานในตำแหน่งงานได้อย่างมีประสิทธิผล ตลอดจนเพิ่มความมั่นใจในการสื่อสารและการเขียนเอกสารภาษาอังกฤษได้อย่างถูกต้อง

ในการนี้ เพื่อให้การพัฒนาทักษะการใช้ภาษาอังกฤษของบุคลากรของสำนักงานคณะกรรมการ  
สิทธิมนุษยชนแห่งชาติสามารถบรรลุผลตามวัตถุประสงค์ สำนักบริหารกลาง โดยกลุ่มงานพัฒนาระบบงาน  
และพัฒนาบุคลากร พิจารณาแล้วเห็นว่า จำเป็นต้องมีการวัดระดับความสามารถทางภาษาอังกฤษของบุคลากรสำนักงานคณะกรรมการสิทธิมนุษยชนแห่งชาติ เพื่อนำมาใช้ในการวิเคราะห์และประเมินผล  
สำหรับการจัดทำ **“แผนการพัฒนาทักษะการใช้ภาษาอังกฤษบุคลากรของสำนักงานคณะกรรมการ  
สิทธิมนุษยชนแห่งชาติ”** ต่อไป

**๒. วัตถุประสงค์**

เพื่อวัดระดับความสามารถทางภาษาอังกฤษของบุคลากรสำนักงานคณะกรรมการสิทธิมนุษยชนแห่งชาติ และนำผลการวัดระดับที่ได้ไปวิเคราะห์และประเมินผลเพื่อวางแผนการพัฒนาทักษะการใช้ภาษาอังกฤษ เช่น การจัดทำหลักสูตรฝึกอบรมที่เหมาะสมกับบริบทของหน่วยงาน การพัฒนาทักษะการใช้ภาษาอังกฤษแก่บุคลากรทั้งในรูปแบบดำเนินการเองและการส่งเข้ารับการอบรมในหลักสูตรที่จัดโดย  
หน่วยงานภายนอก รวมถึงยังเป็นข้อมูลประกอบการพิจารณาคัดเลือกหรือขึ้นบัญชีการส่งบุคลากรเข้ารับ  
การฝึกอบรม การไปศึกษาดูงาน เป็นต้น นอกจากนี้ เพื่อให้ทราบถึงระดับความสามารถทางภาษาอังกฤษ  
ของบุคลากรในภาพรวม โดยอาจนำไปเป็นข้อมูลประกอบการจัดทำมาตรฐานความรู้ ความสามารถ ทักษะ และสมรรถนะที่จำเป็นของบุคลากรสำนักงานคณะกรรมการสิทธิมนุษยชนแห่งชาติในแต่ละตำแหน่ง ระดับ

**๓. ระยะเวลาดำเนินงานและกลุ่มเป้าหมาย** มี ๒ ระยะการดำเนินงาน ดังนี้

| **ระยะเวลาการดำเนินงาน** | **กลุ่มเป้าหมาย** |
| --- | --- |
| **ระยะที่ ๑**  เดือน ส.ค. - ก.ย. ๒๕๖๕ | ข้าราชการ (ผู้ดำรงตำแหน่งประเภทอำนวยการระดับต้น  ประเภทวิชาการ ระดับปฏิบัติการ – เชี่ยวชาญ และประเภททั่วไป  ระดับปฏิบัติงาน – อาวุโส) |
| **ระยะที่ ๒**  ปีงบประมาณ พ.ศ. ๒๕๖๖ | - ข้าราชการที่ยังไม่ได้เข้ารับการประเมินในระยะที่ ๑  - พนักงานราชการ  - ลูกจ้าง |

**หมายเหตุ** ข้าราชการผู้ดำรงตำแหน่งประเภทบริหาร ระดับต้น – สูง ประเภทอำนวยการ ระดับสูง และประเภทวิชาการ ระดับทรงคุณวุฒิ ให้เป็นการแสดงความประสงค์เข้ารับการวัดระดับโดยสมัครใจ

**๔. เครื่องมือสำหรับวัดระดับความสามารถทางภาษาอังกฤษ**

- การวัดระดับความสามารถทางภาษาอังกฤษของบุคลากรสำนักงานคณะกรรมการสิทธิมนุษยชนแห่งชาติใช้ “**ชุดข้อทดสอบ Placement Test ของสถาบันการต่างประเทศเทวะวงศ์วโรปการ กระทรวงการต่างประเทศ”** ซึ่งเป็นชุดข้อสอบที่ออกแบบมาเพื่อวัดระดับทักษะการอ่าน (reading) เป็นข้อสอบแบบปรนัย จำนวนประมาณ ๖๐ - ๗๐ ข้อ ใช้เวลาทดสอบ ๒ ชั่วโมง และวัดระดับทักษะการฟัง (listening) เป็นข้อสอบแบบปรนัยจำนวนประมาณ ๓๐ - ๔๐ ข้อ ใช้เวลาทดสอบ ๔๕ นาที รวมเวลาทดสอบทั้งหมดประมาณ ๒.๔๕ ชั่วโมง ตัวอย่างแบบทดสอบปรากฏตามเอกสารแนบ

- ผลการวัดระดับความสามารถทางภาษาอังกฤษ จะอยู่ในรูปแบบคะแนนเต็มร้อยละ ๑๐๐ สถาบันการต่างประเทศฯ จะจัดส่งมายังหน่วยงานในแบบภาพรวมและแบบรายบุคคล ภายใน 2 สัปดาห์ นับจากวันสอบ โดยสำนักบริหารกลางจะแจ้งผลให้ทราบเป็นรายบุคคล และนำผลการวัดระดับความสามารถทางภาษาอังกฤษมาใช้ประโยชน์เพื่อการพัฒนาบุคลากรและการบริหารทางราชการของสำนักงานคณะกรรมการสิทธิมนุษยชนแห่งชาติ

- เกณฑ์การประเมินและการแปรผลระดับความสามารถทางภาษาอังกฤษแบ่งออกเป็น ๖ ระดับ  
ดังปรากฏตามตาราง

| **คะแนนภาษาอังกฤษ**  **(ร้อยละ)** | **ระดับ การใช้ภาษาอังกฤษ** | **รายละเอียดระดับ การใช้ทักษะภาษาอังกฤษ** | **หมายเหตุ** |
| --- | --- | --- | --- |
| ร้อยละ ๘๐ ขึ้นไป | Advanced  ระดับสูง | **ภาษาอังกฤษอยู่ในระดับสูง**  ผู้ใช้ภาษามีความเชี่ยวชาญเทียบเท่ากับเจ้าของภาษา มีความเข้าใจทุกอย่างที่ได้ยินหรือได้อ่าน เข้าใจสำนวนหรือคำพังเพยต่าง ๆ สามารถสรุปสาระสำคัญและข้อโต้แย้งได้ และสามารถแสดงความคิดเห็นได้อย่างชำนาญและถูกต้องแม่นยำ ในหัวข้อที่มีความซับซ้อน | - |
| ร้อยละ ๖๐ - ๗๙ | Upper Intermediate  ระดับกลาง ตอนปลาย | **ภาษาอังกฤษอยู่ในระดับกลางขั้นปลาย**  ผู้ใช้ภาษาสามารถเข้าใจเนื้อหาที่มีความยากและประโยคที่มีความยาวได้เป็นอย่างดี สามารถตีความประโยคที่มีนัยแฝงได้ จำรายละเอียดเล็กน้อยในเรื่องได้หมด เสนอความคิดได้อย่างคล่องแคล่วและเป็นธรรมชาติ อีกทั้งยังเชี่ยวชาญโดยไม่ค่อยต้องพยายามนึกคำให้ออก มีความยืดหยุ่นทางภาษา สามารถแยกการใช้ได้ทั้งในระดับสังคม วิชาการ หรือการทำงาน อธิบายเนื้อได้ละเอียด มีโครงสร้างการเล่าเรื่องที่ดีเป็นขั้นเป็นตอนและมีความขัดเจน | \* ผลคะแนนในระดับนี้สามารถใช้สมัครทุนอบรม/ศึกษาดูงาน/  ศึกษาต่อในระยะสั้น  \* ผลคะแนนในระดับนี้เทียบเท่าผลการทดสอบหลักสูตรการนำเสนอผลงานและการพูดเพื่อการประชุม (Oral Communication Course: OCC) และสามารถใช้เพื่อคัดเลือกเข้ารับการอบรมหลักสูตรภาษาอังกฤษเพื่อการสื่อสาร  ระหว่างประเทศชั้นสูง (Advanced Oral Communication Course: AOCC) ของสถาบันการต่างประเทศฯ |
| ร้อยละ 40 - ๕๙ | Intermediate  ระดับกลาง | **ภาษาอังกฤษอยู่ในระดับกลาง**  ผู้ใช้ภาษาสามารถเข้าใจภาษาอังกฤษที่มีเนื้อหา ที่ซับซ้อน หรือหัวข้อที่เป็นนามธรรมได้ดี สามารถใช้ศัพท์เฉพาะทางได้ สื่อสารกับเจ้าของภาษาได้อย่างราบรื่นโดยที่เจ้าของภาษาสามารถพูดได้ตามธรรมชาติของตัวเอง สื่อสารในหัวข้อที่หลากหลายและมีรายละเอียดมาก รวมถึงสามารถถกข้อดีข้อเสียของแต่ละหัวข้อได้ | \* ผลคะแนนในระดับนี้เทียบเท่าผลการทดสอบหลักสูตรภาษาอังกฤษสำหรับใช้ในการปฏิบัติงาน (Intensive Language Course: ILC) ของสถาบันการต่างประเทศฯ |
| ร้อยละ ๒๐ - ๓๙ | Pre - intermediate  ระดับกลางตอนต้น | **ภาษาอังกฤษอยู่ในระดับกลางขั้นต้น**  ผู้ใช้ภาษาสามารถเข้าใจและสื่อสารในประเด็นต่าง ๆ ได้ดี สามารถรับมือกับการอยู่ในสถานการณ์ที่มีแต่คนพูดแต่ภาษาอังกฤษได้ และยังเชื่อมโยงเนื้อหา อธิบายประสบการณ์และเหตุการณ์ต่าง ๆ ได้ เช่น การงาน การเรียน งานอดิเรก พูดถึงเรื่องความหวังหรือความฝันได้ พร้อมยกเหตุผลประกอบการอธิบาย | - |
| ร้อยละ ๑๐ - ๑๙ | Elementary  ระดับเริ่มเรียน | **ภาษาอังกฤษอยู่ในระดับทั่วไป**  ผู้ใช้ภาษาสามารถเข้าใจเนื้อหาและสนทนาได้  แต่ก็ยังถือว่าเป็นพื้นฐานอยู่ เช่น สามารถถามตอบเกี่ยวกับข้อมูลส่วนตัว การสมัครงาน การซื้อของ หรืออาจจะเป็นเรื่องข้อมูลพื้นฐานอื่น ๆ รวมถึงสามารถเล่าประวัติส่วนตัวและสภาพแวดล้อมเกี่ยวกับสังคมได้ | - |
| ต่ำกว่า ร้อยละ ๑๐ | Beginner  ระดับเบื้องต้น | **ภาษาอังกฤษอยู่ในระดับพื้นฐาน**  ผู้ใช้ภาษาสามารถใช้ภาษาที่ไม่มีความซับซ้อนและเป็นรูปประโยคแบบง่ายได้ สามารถฟังประโยคสนทนาได้แต่ต้องเป็นประโยคที่พูดช้า ๆ และสามารถตอบกลับได้เป็นประโยคสั้น ๆ ในส่วนของความรู้และการเข้าใจเนื้อหาจะเป็นลักษณะของบทสนทนาและเรื่องทั่วไปง่าย ๆ ในชีวิตประจำวัน เช่น ชื่อ อายุ ที่อยู่ ข้อมูลส่วนตัวพื้นฐาน เป็นต้น | - |

**๕. ผลที่คาดว่าจะได้รับ**

การวัดระดับความสามารถทางภาษาอังกฤษของบุคลากรสำนักงานคณะกรรมการสิทธิมนุษยชนแห่งชาติ จะเป็นประโยชน์ต่อการวิเคราะห์และประเมินผลเพื่อวางแผนการพัฒนาทักษะการใช้ภาษาอังกฤษบุคลากรของสำนักงานคณะกรรมการสิทธิมนุษยชนแห่งชาติเช่น การออกแบบหลักสูตรการฝึกอบรม  
การพัฒนาทักษะการใช้ภาษาอังกฤษ การขึ้นบัญชีหรือเป็นข้อมูลประกอบการพิจารณาส่งบุคลากรเข้ารับการฝึกอบรม และการจัดทำเอกสารมาตรฐานความรู้ ความสามารถ ทักษะ และสมรรถนะที่จำเป็นสำหรับบุคลากรสำนักงานคณะกรรมการสิทธิมนุษยชนแห่งชาติ เป็นต้น

**๖. กำหนดการ**

| **วันทดสอบ** | **เวลา** | **กำหนดการ** |
| --- | --- | --- |
| วันอังคารที่ ๒๓ สิงหาคม ๒๕๖๕  วันจันทร์ที่ ๒๙ สิงหาคม ๒๕๖๕  วันอังคารที่ ๓๐ สิงหาคม ๒๕๖๕ | 12.๓๐ น. - ๑๒.๕๐ น. | ลงทะเบียน ณ สถาบันการต่างประเทศเทวะวงศ์ วโรปการ ชั้น 7 อาคารรัฐประศาสนภักดี (ทิศใต้) ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ |
| ๑๓.๐๐ น. - ๑๕.๐๐ น.  (๒ ชั่วโมง) | วัดระดับทักษะการอ่าน (reading)  ข้อสอบแบบปรนัย ประมาณ ๖๐ - ๗๐ ข้อ |
| ๑๕.๐๐ - ๑๕.๑๕ น.  (๑๕ นาที) | พัก |
| ๑๕.๑๕ - ๑๖.๐๐ น.  (๔๕ นาที) | วัดระดับทักษะการฟัง (listening)  ข้อสอบแบบปรนัย ประมาณ ๓๐ - ๔๐ ข้อ  ข้อสอบฟังได้ครั้งเดียว |

**หมายเหตุ**

สอบถามข้อมูลเพิ่มเติมได้ที่นางสาวอวัสดา เอี่ยมแม้นศรี นักวิชาการสิทธิมนุษยชนปฏิบัติการ  
กลุ่มงานพัฒนาระบบงานและพัฒนาบุคลากร สำนักบริหารกลาง โทร. 065 593 6999

-----------------------------------